	Título do extracto
	Extracto do acordo de 18 de outubro do 2024 da Xunta de Goberno Local, pola que se convocan bolsas e apróbanse as "Bases particulares reguladoras da Convocatoria de Becas de Estudo para Ensinanzas Musicais do Curso 2023-20244 no Conservatorio/Escola de Musica de Tui”.


	Texto do Extracto
	De conformidade co previsto nos artigos 17.3.b e 20.8.a da Lei 38/2013, do 17 de novembro, Xeral de Subvencións, publícase o extracto da convocatoria cuxo texto completo pode consultarse na Base de datos Nacional de subvencións (http://www.pap.minhap.gob.es/bdnstrans/index).

	
	Primeiro.- Beneficiarios

	
	
As axudas municipais de ensinanzas musicais, para alumnos/as do Conservatorio Grao Profesional e Escola de Musica para o curso 2023-2024, vai destinado a persoas matriculadas no Conservatorio de Grao Profesional/Elemental e da Escola de Musica Municipal, pertencentes a unidades familiares con ingresos brutos anuais ponderados segundo o descrito no apartado 5ª.-Determinación e ponderación de ingresos, e que non superen 3 veces o IPREM 2023 (25.200,00€)

REQUISITOS DOS/AS SOLICITANTES:
1.- Estar matriculados/as ou ter fillos/as matriculados/as no Conservatorio de Grao Profesional/Elemental e/ou na Escola de Música Municipal.
2.-Estar empadroado/a en Tui, tanto a persoa solicitante como no caso de menores ó pai/nai ou titor/a legal se os tivera, así como os nenos/as para os/as que se solicita a beca, con anterioridade á data de publicación destas bases, e durante o curso subvencionado completo.
3.-Que a familia non supere os ingresos brutos estipulados.
4.-Non ser beneficiario/a doutras entidades ou organismos públicos ou privados de axudas por este concepto; e non superar o límite de axudas establecido.
5.- Ter o curso completo aprobado (referido ao período lectivo anterior ao subvencionable), agás para os que inicien os estudios neste período lectivo, os cales deberán estar matriculados na totalidade de materias correspondentes ao primeiro ano.
6.- Comunicar a solicitude ou obtención de subvencións axudas para a mesma finalidade, procedentes de calquera administración ou ente público, nacional e /ou internacional
7.- De incumprir algún destes requisitos arquivarase o expediente sen máis trámite.


	
	Segundo.- Obxecto

	
	
1.-Facilitar o acceso as ensinanzas musicais en aquelas familias ou persoas con recursos limitados.
2.-Que os alumnos/as pertencentes a familias cun baixo nivel de ingresos teñan acceso a beca. 
3.-Realizar un seguimento daquelas familias que se detecten de alto risco.
4.- Posibilitar o acceso a ensinanzas musicais a aquelas persoas que se atopen en situación de vulnerabilidade, establecida na normativa de aplicación e documentada con informe da DUTS.
  5.-Análises da poboación demandante e valoración das súas necesidades.

	
	Terceiro.- Bases reguladoras.

	
	
O texto íntegro das presentes bases estará dispoñible no Taboleiro de Anuncios do Concello, así como na súa páxina web (www.tui.gal) e no Taboleiro principal da Escola Municipal de Música polo prazo de 20 días dende a data de aprobación da presente convocatoria, sendo remirido ao BOPPO un extracto das mesmas. 

	
	Cuarto.- Contía.

	
	O Conxunto das axudas recibidas en ningún caso poderá superar o 100% do custe da actividade que vaia a desenvolver a persoa beneficiaria, sen que a axuda municipal poida superar a porcentaxe do 65% de dito importe (custe da matrícula), agás nos casos sinalados no artigo 8 da Bases Xerais Tipo Reguladoras da Concesión de Subvencións.

A continuación especifícanse as porcentaxes máxima segundo o baremo de puntos obtido:

	PUNTUACIÓN
	PORCENTAXE

	25/15 inclusive
	65%

	14/10 inclusive
	55%

	9/5 inclusive
	45%

	4/1 inclusive
	35%




	
	

	
	Quinto.- Prazo de presentación de solicitudes.

	
	O prazo de presentación de solicitudes será de 20 días hábiles, contados a partir do día  seguinte ao da publicación desta convocatoria no taboleiro da sede electrónica do Concello de Tui (https://concellotui.sedeelectronica.gal/)

	Data da firma
	13 de outubro do 2024

	Lugar da firma
	Tui

	Asinante
	O alcalde, Enrique Cabaleiro González



